रबिबाराव क’क्राझार कतफारायाव थानाय क’क्राझार जिल्ला एस पि मावखुलिआव खुंफुंनाय मोनसे खौरांगिरि मेलनि गेजेरजों क’क्राझार जिल्लानि एस पि राकेस रसनआ मिथि होदोंदि , थांनाय माखासे समनिफ्रायनो बि टि सि ओनसोलाव आयेन बेरेखायै दोनखुमानाय हाथियारफोरखौ सिग्रोमनाया सोलिफुबाय थादोंमोन बे समावनो मोनसे स्रोद सुलुंनि बिथाजों सं दान्नानै रबिबाराव सेरफांगुरि पुलिस थानानि सिङाव थानाय बेलगुरि हाग्रा ओनसोलनिफ्राय डि एस पि पुनमजित नाथ, सेरफांगुरि पुलिस थानानि बिबानगिरि आरो क’क्राझार जिल्लानि पुलिस हेफाजाबाव गं 1 MMg सिलाइ, गं 5 AK 56 राइफल, गं 4 मेगजिन, गर 244 राउण्ड गोथां गुलि, गं 1 इन्सास राइफल, गं 1 मेगजिन, गर 23 राउण्ड गोथां गुलि, गं 3, 9mm पिस्टल, गं 5 मेगजिन थर 5 बेरफ्रुसारग्रा बेसाद. गं 22 साइनिस सिलाइ, थर 36 आखायजों बानायनाय हेन्ड ग्रेनेड, मिसिन गान सेन खौ बोखांनो हायो होन्ना रसन बिथाङा फोरमायो।